

 LĒMUMS

Ādažos, Ādažu novadā

2025. gada 24. aprīlī **Nr.** **175**

**Par atļauju N. Krasnovai savienot amatu**

Ādažu novada pašvaldības dome izskatīja pašvaldības Centrālās pārvaldes Ādažu novada dzimtsarakstu nodaļas (turpmāk – Dzimtsarakstu nodaļa) vadītājas Nataļjas Krasnovas 2025. gada 8. aprīļa iesniegumu (reģ. Nr. ĀNP/1-21-2/25/209 (turpmāk – iesniegums)), ar lūgumu atļaut savienot Dzimtsarakstu nodaļas vadītājas amatu ar 2025. gada Pašvaldību domes vēlēšanu iecirkņa Nr. 973 komisijas locekļa amatu, un 16.04.2025. iesniegumu ar lūgumu savienot vadītājas amatu ar Komisijas sekretāres amatu, jo ir saņemts uzaicinājums no vēlēšanu komisijas, ieņemt Komisijas sekretāres amatu, konstatēja:

1. ar domes 2021. gada 1. decembra lēmumu Nr. 234 “[Par N. Krasnovas iecelšanu par Ādažu novada dzimtsarakstu nodaļas vadītāju](https://dvs-adazi.namejs.lv/Documents/Update/1157585)”, N. Krasnova ar 2022. gada 1. janvāri tika iecelta Dzimtsarakstu nodaļas vadītājas amatā;
2. Ādažu novada pašvaldības 2021. gada 16. decembra reglamenta Nr. 1 “Ādažu novada dzimtsarakstu nodaļas reglaments” 33. punkts noteic, ka Dzimtsarakstu nodaļas amata vietas, skaitu, slodzes, atlīdzību un sociālas garantijas nosaka dome. Savukārt, 34. punktā noteikts, kaNodaļas darbu vada Dzimtsarakstu nodaļas vadītājs, kuram ir vietnieks. Abas minētās amatpersonas ieceļ amatā un atbrīvo dome;
3. saskaņā ar likuma “Par interešu konflikta novēršanu valsts amatpersonu darbībā” (turpmāk – Likums) 1. panta pirmo punktu termins „amats” nozīmē arī darbu vai dienestu noteiktu pilnvaru ietvaros valsts vai pašvaldības iestādē, sabiedriskajā, politiskajā vai reliģiskajā organizācijā, kā arī komercsabiedrībā;
4. Likuma 4. panta pirmās daļas 16. punktā noteikts, ka publiskas personas iestādes vadītājs ir valsts amatpersona. Minētās tiesību normas izpratnē N. Krasnova kā Dzimtsarakstu nodaļas vadītāja ir uzskatāma par valsts amatpersonu;
5. saskaņā ar Likuma 6. panta pirmo daļu, valsts amatpersonai ir atļauts savienot valsts amatpersonas amatu ar citu amatu, ja ārējos normatīvajos aktos nav paredzēti valsts amatpersonas amata savienošanas ierobežojumi, savukārt, minētā panta otrā daļa noteic, ja Likumā nav noteikti stingrāki ierobežojumi, valsts amatpersonai, ievērojot šā likuma [7.](https://likumi.lv/ta/id/61913#p7) panta otrajā, trešajā, ceturtajā, piektajā un sestajā daļā noteiktos speciālos amatu savienošanas ierobežojumus, ir atļauts savienot valsts amatpersonas amatu ne vairāk kā ar diviem citiem algotiem vai citādi atlīdzinātiem valsts amatpersonas amatiem vai amatiem citās publiskas personas institūcijās. Šajā daļā minētā amatu savienošana pieļaujama, ja tā nerada interešu konfliktu, nav pretrunā ar valsts amatpersonai saistošām ētikas normām un nekaitē valsts amatpersonas tiešo pienākumu pildīšanai;
6. izvērtējot N. Krasnovas amatpersonas pienākumus kopsakarā ar Likuma regulējumu, viņai nav paredzēti speciālie valsts amatpersonas amata savienošanas ierobežojumi;
7. Likuma 7. panta ceturtās prim daļas otrā punktā noteikts, ka publiskas personas iestādes vadītājs papildus šā Likuma 6. panta ceturtajā daļā noteitajam var savienot savu valsts amatpersonas amatu ar citi amatu publiskas personas institāucijā. Šāda amatu savienošana ir pieļaujama, ja tas nerada interešu konfliktu un ir saņemta koleģiālās institūcijas rakstveida atļauja, kura attiecīgo personu iecēlusi, ievēlējusi vai apstiprinājusi amatā;
8. dome ir iecēlusi N. Krasnovu Dzimtsarakstu nodaļas vadītājas amatā, līdz ar to atzīstams, ka dome ir institūcija, kas ir kompetenta sniegt atļauju N. Krasnovai savienot amatus;
9. saskaņā ar Likuma 8.1panta piekto daļu valsts amatpersonai (institūcijai), saņemot lūgumu atļaut valsts amatpersonas amatu savienot ar citu amatu, ir pienākums izvērtēt, vai amatu savienošana neradīs interešu konfliktu, nebūs pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai. Likuma 1. panta 5. punktā noteikts, ka interešu konflikts ir situācija, kurā valsts amatpersonai, pildot valsts amatpersonas pienākumus, jāpieņem lēmums vai jāpiedalās lēmuma pieņemšanā, vai jāveic citas ar valsts amatpersonas statusu saistītas darbības, kas ietekmē vai var ietekmēt šīs valsts amatpersonas, tās radinieku vai darījumu partneru personiskās vai mantiskās intereses;
10. izvērtējot Dzimtsarakstu nodaļas vadītājas kompetenci kopsakarā ar Pašvaldību domes vēlēšanu likumā un 09.01.2025. instrukcijā Nr. 1 “Pašvaldību domes vēlēšanu iecirkņa komisijas darbības instrukcija” noteiktās vēlēšanu iecirkņa komisijas funkcijām un kompetenci, secināms, ka Dzimtsarakstu nodaļas vadītājas amata savienošana ar vēlēšanu iecirkņa Nr. 973 komisijas sekretāres amatu 2025. gada Pašvaldību domes vēlēšanu laikā pati par sevi interešu konfliktu nerada, kā arī nav pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai. Arīdzan iesniegumā N. Krasnova apliecina, ka norādīto amatu savienošana neradīs interešu konfliktu, nebūs pretrunā ar amatpersonai saistošām ētikas normām un nekaitēs tiešo amata pienākumu pildīšanai. Cita starpā, N. Krasnova apliecina, ka vēlēšanu iecirkņa komisijas sekretāra darbs tiks veikts ārpus darba laika.

Tādējādi secināms, ka nepastāv tiesiski šķēršļi amatu savienošanai. Turklāt atbilstoši Likuma regulējumam, valsts amatpersona pati ir atbildīga par interešu konflikta nepieļaušanu. Tāpēc, neraugoties uz kompetentās institūcijas doto atļauju savienot amatus, N.Krasnovai ir pienākums jebkurā brīdī izvērtēt interešu konflikta iespējamību, ja, pildot Dzimtsarakstu nodaļas vadītājas amata pienākumus vai ieņemot vēlēšanu iecirkņa Nr. 973 komisijas sekretāra amatu 2025. gada Pašvaldību domes vēlēšanu laikā, pastāv iespēja, ka N.Krasnova var nonākt interešu konflikta situācijā.

Pamatojoties uz likuma “Par interešu konflikta novēršanu valsts amatpersonu darbībā” 4. panta pirmās daļas 16. punktu, 6. panta pirmo un otro daļu, 7. panta ceturtās prim daļas 2. punktu, 8.1 panta piekto un septīto daļu, Pašvaldību likuma 10. panta pirmās daļas 21. punktu, Finanšu komitejas 16.04.2025. atzinumu, Ādažu novada pašvaldības dome

**NOLEMJ:**

Atļaut Nataļjai KRASNOVAI savienot Dzimtsarakstu nodaļas vadītājas amatu ar vēlēšanu iecirkņa Nr. 973 komisijas sekretāra amatu 2025. gada Pašvaldību domes vēlēšanu laikā.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU